CELEX: 32021R0438
Language: hu
Date: 2021-03-03 00:00:00
Title: A Bizottság (EU) 2021/438 végrehajtási rendelete (2021. március 3.) a 184/2014/EU végrehajtási rendeletnek az európai területi együttműködési célkitűzéshez kapcsolódó beavatkozási kategóriák nómenklatúrájához hozzáadott új tematikus célkitűzés tekintetében történő módosításáról

2021.3.12.   
               
               
                  HU
               
               
                  Az Európai Unió Hivatalos Lapja
               
               
                  L 85/147
               
            
         A BIZOTTSÁG (EU) 2021/438 VÉGREHAJTÁSI RENDELETE
         (2021. március 3.)
         a 184/2014/EU végrehajtási rendeletnek az európai területi együttműködési célkitűzéshez kapcsolódó beavatkozási kategóriák nómenklatúrájához hozzáadott új tematikus célkitűzés tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Regionális Fejlesztési Alap által az európai területi együttműködési célkitűzésnek nyújtott támogatásra vonatkozó egyedi rendelkezésekről szóló, 2013. december 17-i 1299/2013/EU európai parlamenti és tanácsi rendeletre (1), és különösen annak 8. cikke (2) bekezdésének második albekezdésére,
         mivel:
         
                     (1)
                  
                  
                     A 184/2014/EU bizottsági végrehajtási rendelet (2) melléklete meghatározza az európai területi együttműködési célkitűzés keretében az Európai Regionális Fejlesztési Alap beavatkozási kategóriáinak nómenklatúráját.
                  
               
                     (2)
                  
                  
                     Az (EU) 2020/2221 európai parlamenti és tanácsi rendelettel (3)módosított 1303/2013/EU európai parlamenti és tanácsi rendelet (4) 92b. cikkének (9) bekezdése meghatározza „A Covid19-világjárvány és társadalmi következményei okozta válság elhárításának előmozdítása és a zöld, digitális és reziliens gazdasági helyreállítás előkészítése” elnevezésű új tematikus célkitűzést, melynek keretében az Európai Uniós Helyreállítási Eszközből származó kiegészítő forrásokat rendelkezésre kell bocsátani. E tematikus célkitűzés hozzáadása következtében a 184/2014/EU végrehajtási rendelet mellékletének 5. táblázatát ennek megfelelően módosítani kell.
                  
               
                     (3)
                  
                  
                     Az e rendeletben meghatározott intézkedések mielőbbi alkalmazásának lehetővé tétele érdekében a rendeletnek az Európai Unió Hivatalos Lapjában való kihirdetését követő napon hatályba kell lépnie.
                  
               
                     (4)
                  
                  
                     Az e rendeletben előírt intézkedések összhangban állnak az európai strukturális és beruházási alapok koordinációs bizottságának véleményével,
                  
               ELFOGADTA EZT A RENDELETET:
         
            1. cikk
            A 184/2014/EU végrehajtási rendelet mellékletének 5. táblázata a következő sorral egészül ki:
            
               
                           „13
                        
                        
                           – A Covid19-világjárvány és társadalmi következményei okozta válság elhárításának előmozdítása és a zöld, digitális és reziliens gazdasági helyreállítás előkészítése”.
                        
                     
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. március 3-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 259. o.
         
         
            (2)  A Bizottság 184/2014/EU végrehajtási rendelete (2014. február 25.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról szóló 1303/2013/EU rendelet szerint a tagállamok és a Bizottság közötti elektronikus adatcsere-rendszerekre alkalmazandó feltételeinek meghatározásáról, valamint az Európai Regionális Fejlesztési Alap által az európai területi együttműködési célkitűzésnek nyújtott támogatásra vonatkozó egyedi rendelkezésekről szóló, 2013. december 17-i 1299/2013/EU európai parlamenti és tanácsi rendelet szerint az Európai Regionális Fejlesztési Alap által az európai területi együttműködési célkitűzésnek nyújtott támogatással kapcsolatos beavatkozási kategóriákra vonatkozó nómenklatúra elfogadásáról (HL L 57., 2014.2.27., 7. o.).
         
            (3)  Az Európai Parlament és a Tanács (EU) 2020/2221 rendelete (2020. december 23.) az 1303/2013/EU rendeletnek a Covid19-világjárvány és társadalmi következményei okozta válság elhárításának előmozdítását és a zöld, digitális és reziliens gazdasági helyreállítás előkészítését támogató kiegészítő források és az azokkal kapcsolatos végrehajtási rendelkezések tekintetében történő módosításáról (REACT-EU) (HL L 437., 2020.12.28., 30. o.).
         
            (4)  Az Európai Parlament és a Tanács 1303/2013/EU rendelete (2013. december 17.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).